โกลเบล็ก ส่งสัญญาณราคาทองอ่อนตัว
โกลเบล็กเตือนนักลงทุนระวังปัจจัยลบฉุดราคาทองคำอ่อนตัว แนะหาจังหวะซื้อเก็บ โดยให้กรอบบริเวณ ที่1,110-1,150 สหรัฐต่อออนซ์&nbsp; หรือ 17,000-17,600 บาท/บาททอง
19 เม.ย. 2553

โกลเบล็กเตือนนักลงทุนระวังปัจจัยลบฉุดราคาทองคำอ่อนตัว แนะหาจังหวะซื้อเก็บ โดยให้กรอบบริเวณ ที่1,110-1,150 สหรัฐต่อออนซ์  หรือ 17,000-17,600 บาท/บาททอง 
นายณัฐพล คำถาเครือ ผู้ช่วยผู้อำนวยการ  บริษัทโกลเบล็ก โฮลดิ้ง แมนเนจเม้นท์ จำกัด(มหาชน) หรือ GBX เปิดเผยว่า แนวโน้มทิศทางราคาทองคำในช่วงสัปดาห์นี้ ยังคงมีแรงกดดันจาก กรณี โกลด์แมน แซคส์ ถูกกลต.สหรัฐฯ ตั้งข้อกล่าวหาว่ามีการฉ้อโกงในการทำ Structure product  ที่เกี่ยวกับซับไพร์ม โดยการปกปิดข้อมูลที่ควรเผยแพร่ให้กับนักลงทุนรับทราบ จนสร้างความกังวลว่าจะมีสถาบันการเงินชั้นนำอื่นเกิดปัญหาเช่นเดียวกันตามมาอีกหรือไม่ 
ในขณะเดียวกัน เงินสกุลยูโรที่มีแนวโน้มทรุดตัวลงต่อ จากความกังวลในวิกฤติหนี้สินของกรีซที่ยังไม่ได้รับการคลี่คลายอย่างเป็นรูปธรรม และการออกมาตรการสกัดกั้นการเติบโตในภาคอสังหาริมทรัพย์ของทางการจีน  ส่งผลให้เกิดจิตวิทยาการลงทุนเชิงลบในสินทรัพย์เสี่ยงต่างๆทั้งหุ้นและโภคภัณฑ์ และหนุนให้ Dollar Index ปรับตัวเพิ่มขึ้นในฐานะที่ได้ชื่อว่าเป็นแหล่งพักเงินชั้นดีที่สุดในโลก 
 “ประเด็นที่เกิดขึ้นในข้างต้นเป็นเพียงแค่การสร้างความวิตก ยังไม่ได้เกิดขึ้นจริง ฉะนั้นแรงขายที่ออกมาจึงเป็นลักษณะ Panic Sell   ประกอบกับในช่วงปลายสัปดาห์ ทางการสหรัฐฯจะมีการประกาศตัวเลขดัชนีราคาผู้ผลิต (PPI) ที่บ่งชี้ถึงอัตราเงินเฟ้อได้เช่นเดียวกับดัชนีราคาผู้บริโภค ซึ่งโพลล์คาดว่าจะเพิ่มขึ้น 0.4% MoM จาก -0.6% MoM ในงวดก่อน”นายณัฐพล กล่าว
อย่างไรก็ตาม จากที่กล่าวมาในข้างต้น มองว่าหากราคาทองเกิดการอ่อนตัวลง แนะนำให้หาจังหวะซื้อ โดยแนวรับที่น่าสนใจอยู่ที่1,105-1,110 เหรียญต่อออนซ์ หรือบริเวณใกล้เคียง  17,000 บาท/บาททอง ในกรอบ บริเวณ 1,110-1,150 สหรัฐต่อออนซ์  หรือ 17,000-17,600 บาท/บาททอง